Bandera de Liechtenstein

La bandera de Liechtenstein ta compuesta de dos bandes horizontales d'igual tamañu, una azul (enriba) y otra bermeya (embaxo), cola birreta xermánica del Príncipe de Liechtenstein representada d'oru na parte más cercana al mástil de la banda azul. Los colores de la bandera tán tomaos de los colores de la llibrea de la casa real del Principáu nel sieglu XVIII. La corona añádese en 1937 dempués de que l'equipu olímpicu de Liechtenstein afayara nos Xuegos Olímpicos de 1936 que la bandera del so país yera idéntica a la d'Haití. El diseñu de la birreta modificóse llixeramente en 1982.

 Historia 
Liechtenstein formóse en 1719 como principáu dientro del Sacru Imperiu Romanu Xermánicu y llogró la so independencia completa en 1866. Dientro d'esti periodu, escoyéronse los colores azul y bermeyu pa qu'apaecieren na bandera, en llugar del oru y el colloráu del escudu d'armes que s'emplegaría davezu. Estos nuevos colores de llibrea fueron utilizaos per primer vegada pol príncipe Joseph Wenzel I en 1764.

Una nueva constitución pal Principáu foi formulada y proclamada n'ochobre de 1921. Fixo de la bandera azul y colorao la bandera nacional otorgándo-y "estatus oficial". Quince años dempués, mientres los Xuegos Olímpicos de Branu de 1936, el país diose cuenta de que la so bandera yera idéntica a la bandera d'Haití, a pesar de qu'Haití nun participó nos Xuegos Olímpicos d'esi añu. Por cuenta de esti afayu, el gobiernu amestó la corona del príncipe al cantón. Esti cambéu tuvo dos propósitos: significar la posición de Liechtenstein como principáu y estremar la so bandera de la d'Haití. Esti diseñu modificáu foi adoptáu'l 24 de xunu de 1937.

 Construcción de la bandera 
centro|500x500px

 Variaciones 

 Banderes históriques 

 Referencies 

 Enllaces esternos 

Categoría:Banderes nacionales
Categoría:Liechtenstein